OzLabs/hebrew-wiki-articles huggingface dataset:
קלמאן גרנייה

קלמאן גרנייה (בצרפתית: Clément Grenier; נולד ב-7 בינואר 1991 באנונה), הוא כדורגלן צרפתי המשחק בקבוצת מיורקה.

==קריירה==
גרנייה החל לשחק כדורגל בקבוצות הנוער של עיר הולדתו אנונה (Annonay). בגיל 11 עבר לשחק בקבוצות הנוער של אולימפיק ליון. במאי 2008 חתם על חוזה הבוגרים הראשון שלו בליון והחל לשחק בשורות ליון מתחילת עונת . במשך שתי עונות הוא שיחק בעיקר כמחליף עד שבעונת 2011/12 הוא הפך לשחקן הרכב. גרנייה חתם ב-2013 על חוזה לשלוש שנים נוספות בקבוצת ליון שהוארך לאחר מכן. במהלך 2017 עבר בהשאלה לרומא לחצי שנה ולאחריה חזר לליון. ב-31 בינואר 2018 לאחר כעשור בליון חתם בגנגאן לשנה וחצי.

גרנייה היה חלק מהסגל של כל הנבחרות הצעירות של צרפת מהנבחרת עד גיל 16 בשנת 2007. ב-2008 סיים כסגן-אלוף אירופה לנבחרות לאומיות עד גיל 17 וב-2010 זכה עם צרפת באליפות אירופה לאומות עד גיל 19. ב-2012 הוא הועלה לנבחרת צרפת בכדורגל עד גיל 21 בה שיחק 5 משחקים וביוני 2013 עלה לסגל הנבחרת הבוגרת ושיחק לראשונה במדיה במשחק ידידות נגד אורוגוואי.

==תארים==
צרפת
* סגנות אליפות אירופה בכדורגל עד גיל 17: 2008
* אליפות אירופה בכדורגל עד גיל 19: 2010
אולימפיק ליון
* הסופר קאפ הצרפתי: 
* הגביע הצרפתי: 
* סגנות גביע הליגה הצרפתי: 

==קישורים חיצוניים==

קטגוריה:קשרי כדורגל צרפתים
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני אולימפיק ליון
קטגוריה:כדורגלני רומא
קטגוריה:כדורגלני גנגאן
קטגוריה:כדורגלני מיורקה
קטגוריה:צרפתים שנולדו ב-1991
אגאתיוס הקדוש

אגאתיוס הקדוש (מת ב-303) הוא קדוש נוצרי, אחד מארבעה-עשר הקדושים המסייעים. על פי המסורת הוא היה יווני מקפדוקיה בדרגת קנטוריון בצבא הרומי. הוא נאסר בשל אמונתו הנוצרית שהייתה אז אסורה באימפריה הרומית ונשפט במרמרה שבתראקיה. הוא עונה והובא לביזנטיון, שם הולקה וראשו נערף. חגו חל ב-8 במאי, אז על פי המסורת הוצא להורג.

==הערצת זכרו==
ב-630 הועברו שרידיו לכנסייה בסקילצ'י שבאיטליה. שריד מזרועו הובא מאוחר יותר לגארדאבלה על ידי בישוף סקילצ'י, ומאז אגאתיוס נחשב לקדוש המגן של העיר. חלקים משרידיו הובאו גם לקואנקה ולאווילה שבספרד.
גם בסלובניה מוקדשות כמה כנסיות לשמו, כאשר שורשי פולחנו נטועים במאה ה-16, כשנחשב לקדוש המגן על הנאבקים בשלטון העות'מאני. בדומה לכך, עמידתו העזה בפני השלטון הרומי נחשב בקרב תושבי חצי האי מאני שביוון לסמל מאבקם הממושך בשלטון העות'מאני.

==קישורים חיצוניים==

* [http://saints.sqpn.com/saint-acacius-of-byzantium/ אודות אגאתיוס הקדוש]

קטגוריה:ארבעה-עשר הקדושים המסייעים
קטגוריה:נפטרים ב-303
קלאוס שילינג

קלאוס שילינג במהלך משפט דכאו, נובמבר 1945
קלאוס קארל שילינג (בגרמנית: Klaus Karl Schilling; 5 ביולי 1871 – 28 במאי 1946) היה מומחה גרמני לרפואה טרופית. זכור לשמצה בשל מעורבותו בניסויים רפואיים בבני אדם שנערכו על אסירי מחנה דכאו בזמן מלחמת העולם השנייה.

אף שלא היה חבר המפלגה הנאצית והיה חוקר בעל שם עולמי, הוא השתתף בהתלהבות בניסויים רפואיים הן בגרמניה הנאצית והן באיטליה הפאשיסטית. בשנים 1942–1945, מחקרו של שילינג בניסיון למצוא תרופה למחלת המלריה הוביל לעריכת ניסויים רפואיים בגופם של למעלה מאלף אסירי דכאו.

הוא נידון למוות בתלייה לאחר נפילת גרמניה הנאצית, והוצא להורג בשנת 1946 בגין פשעים נגד האנושות שביצע בשבויי ואסירי מחנה הריכוז דכאו.

==קורות חיים==
שילינג נולד במינכן, בוואריה. הוא למד רפואה בעיר הולדתו, ובה קיבל תעודת דוקטורט בשנת 1895. תוך מספר שנים לקח חלק בקולוניאליזם הגרמני באפריקה. נודע בעולם בשל תרומותיו בתחום הרפואה הטרופית, והיה מנהלה הראשון של המחלקה לרפואה טרופית במכון רוברט קוך בשנת 1905, שם עבד במשך שלושה עשורים.

===מחקר באיטליה===

עם פרישתו ממכון רוברט קוך בשנת 1936, שילינג עבר לאיטליה הפשיסטית תחת הנהגתו של בניטו מוסוליני, שם ניתנה לו האפשרות לבצע ניסויי חיסון בחולים במחלקות פסיכיאטריות בוולטרה ובסן ניקולו די סיאנה. הרשויות באיטליה דאגו מהתפרצות של מגפת מלריה במהלך המלחמה האיטלקית-אתיופית השנייה, ולכן התירו לו לערוך את הניסויים. כאשר הצביע שילינג על חשיבותם של הניסויים בפני הממשלה הנאצית, הוא זכה למענק כספי כדי שיוכל להמשיך במחקרו באיטליה.

===הניסויים בדכאו===

שילינג חזר לגרמניה לאחר פגישה עם לאונרדו קונטי, שר הבריאות הנאצי, בשנת 1941, ובתחילת שנת 1942 סופקה לו מעבדת מחקר במחנה דכאו על ידי היינריך הימלר, ראש האס אס. על אף הערכות שליליות מעמיתיו, שילינג המשיך בעבודתו ב"מעבדת המלריה" בדכאו לאורך כל תקופת המלחמה.

אומנם בשנות השלושים שילינג הצביע על כך שניסויים בבני אדם במלריה יוכלו להתבצע מבלי לגרום לתחלואה או לנזק גופני, אך מושאי הניסוי שלו בדכאו קיבלו זריקות של חומרים סינתטיים במינונים גבוהים עד קטלניים. מבין למעלה מאלף אסירים בהם נערכו ניסויי המלריה בדכאו, 300 עד 400 איש מצאו את מותם; רבים מהשורדים נותרו עם נזקים בלתי הפיכים.

במהלך משפטי דכאו שנערכו לאחר סגירת המחנה עם תום המלחמה, שילינג הועמד למשפט בפני בית דין צבאי אמריקאי, ותצהיר שלו מאוקטובר 1945 הוצג במהלך המשפט. להגנתו, טען שילינג כי לא יכול היה לבצע ניסויים בבעלי חיים משום שאלו חסינים למלריה. 

בית הדין גזר עליו פסק דין מוות בתלייה ב-13 בדצמבר 1945. הוא הוצא להורג בכלא לנדסברג ב-28 במאי 1946.

==קישורים חיצוניים==

==הערות שוליים==

קטגוריה:רופאים נאצים
קטגוריה:פשעים נגד האנושות
קטגוריה:ניסויים בבני אדם על ידי הנאצים: פושעים
קטגוריה:סגל מחנה דכאו
קטגוריה:פושעי מלחמה נאצים שהוצאו להורג
קטגוריה:אימונולוגים גרמנים
קטגוריה:גרמנים שנולדו ב-1871
קטגוריה:גרמנים שנפטרו ב-1946
אליקים מנגאלה

אליקים מנגאלה (בצרפתית: Eliaquim Mangala; נולד ב-13 בפברואר 1991 בקולומב) הוא כדורגלן צרפתי המשחק בעמדת הבלם באשטוריל.

==קריירה==
מנגאלה נולד בקולומב שבאיל-דה-פראנס אך גדל והתחנך באזור העיר נאמור שבוולוניה הבלגית. את שנות הנוער שלו העביר בקבוצות באזור מגוריו וב-2008 כאשר עבר לשחק לראשונה בבוגרים חתם בקבוצת סטנדרד לייז' מהליגה הבלגית הראשונה. הוא שיחק בשורותיה במשך 3 עונות בהן שיחק 100 משחקים ובקיץ 2011 עבר לשורות פורטו יחד עם סטיבן דיפור תמורת 6 מיליון אירו. בקיץ 2014 עבר מנגאלה למנצ'סטר סיטי האנגלית תמורת 40 מיליון אירו, במה שנחשבת לאחת ההעברות היקרות ביותר בשביל בלם. ב-30 באוגוסט 2016 הושאל מנגלה לולנסיה הספרדית.

ב-31 בינואר 2018 הושאל מנגלה לאברטון.

ב-12 באוגוסט 2019 עזב את מנצ'סטר סיטי וחתם לשנתיים בולנסיה בהעברה חופשית.

ב-20 בינואר 2022 חתם בסנט אטיין עד לסוף העונה.

ב-7 באוגוסט 2023 חזר לפורטוגל וחתם באשטוריל לעונה אחת.

=== קריירת נבחרות ===
כמי שגדל בבלגיה מגיל 5, הוא זומן לנבחרות הצעירות של בלגיה אולם לא שיחק בשורותיה. ב-2009 זומן לנבחרת הצעירה של צרפת ואף התמנה לסגן-קפטן הנבחרת. במאי 2013 זומן לראשונה לנבחרת הבוגרת של צרפת אך שיחק רק במשחק אחד בשורותיה ב-2013. למרות מספר הופעות מועט הוא נבחר להיות בסגל צרפת למונדיאל 2014 אך לא זכה לדקות משחק במהלך הטורניר.

==תארים==
סטנדרד לייז
* אליפות בלגיה: 
* הסופר קאפ הבלגי: 
* הגביע הבלגי: 
פורטו
* אליפויות פורטוגל: 2011/2012, 2012/2013
* הסופר קאפ הפורטוגלי: 2012, 2013
מנצ'סטר סיטי
* אליפות אנגליה: 2017/18
* גביע הליגה האנגלית: 

==קישורים חיצוניים==

* 

==הערות שוליים==

קטגוריה:מגני כדורגל צרפתים
קטגוריה:כדורגלנים צרפתים
קטגוריה:כדורגלני סטנדרד לייז'
קטגוריה:כדורגלני פורטו
קטגוריה:כדורגלני מנצ'סטר סיטי
קטגוריה:כדורגלני ולנסיה
קטגוריה:כדורגלני אברטון
קטגוריה:כדורגלני סנט אטיין
קטגוריה:כדורגלני אשטוריל
קטגוריה:כדורגלני נבחרת צרפת
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:צרפתים שמוצאם מהרפובליקה הדמוקרטית של קונגו
קטגוריה:צרפתים שנולדו ב-1991
יוהאן קבאי

יוהאן קבאי (בצרפתית: Yohan Cabaye; נולד ב-14 בינואר 1986 בטורקויין) הוא כדורגלן עבר צרפתי ששיחק בעמדת הקשר המרכזי. קבאי ייצג את נבחרת צרפת במונדיאל 2014 וביורו 2012 ו-2016.

==קריירה==
קבאי החל את קריירת המשחק שלו בגיל צעיר בקבוצת טורקויין בעקבות דחיפה מצד אביו דידייה קבאי שהיה כדורגלן בקבוצת לאנס אך נפצע בגיל צעיר וקריירת המשחק שלו נבלמה. הוא שימש מאמן קבוצת טורקויין שם החל יוהאן את דרכו. בעקבות יכולות גבוהות מהממוצע הוא אותר על ידי קבוצת ליל אליה עבר לשחק בגיל 13. בשנת 2004 הוא עלה לקבוצה הבוגרת וסייע לה לסיים שנייה בליגה באותה עונה. בעונת 2008 הוא הפך לבורג מרכזי בקישור של ליל, ובשנת 2011 סייע לה לזכות בדאבל.

ביולי 2011 קבאי עובר לקבוצת ניוקאסל בשורותיה שיחק עד אמצע עונת 2014. הוא ייזכר בתולדות המועדון כמבקיע השער נגד מנצ'סטר יונייטד ב-7 בדצמבר 2013 בניצחון הראשון של ניוקאסל באולד טראפורד לאחר 41 שנה.

בינואר 2014 הוא עבר לקבוצת פריז סן-ז'רמן איתה זכה בשתי אליפויות צרפת ובקיץ בשנה שלאחר מכן, ב-10 ביולי 2015, חתם בקריסטל פאלאס מהפרמייר ליג לשלוש שנים עבור 10 מיליון ליש"ט. ב-3 ביולי 2018 חתם בא-נסר לשלוש שנים. ב-27 באוגוסט 2019 חתם בסנט אטיין לעונה אחת.

קבאי היה חלק מהסגל של כל הנבחרות הצעירות של צרפת מהנבחרת עד גיל 17 בשנת 2003. ב-2006 עלה לנבחרת צרפת בכדורגל עד גיל 21 והתמנה לקפטן הקבוצה בשנת 2009. קבאי עלה לנבחרת הבוגרת של צרפת ב-2010. הוא שותף ביורו 2012 במסגרתו כבש את שערו הלאומי הראשון.

ב-19 בפברואר 2021 הודיע על פרישה מכדורגל<ref></ref>.

==תארים==
ליל
* גביע האינטרטוטו: 
* אליפות: 
* הגביע הצרפתי: 
פריז סן-ז'רמן
* אליפות (2): , 
* גביע הליגה הצרפתית (2): , 
* הגביע הצרפתי (1): 2014/2015 
צרפת
* גביע אירופה בכדורגל עד גיל 19: 2005

==קישורים חיצוניים==

* 

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ליל
קטגוריה:כדורגלני ניוקאסל יונייטד
קטגוריה:כדורגלני פריז סן-ז'רמן
קטגוריה:כדורגלני קריסטל פאלאס
קטגוריה:כדורגלני א-נסר (דובאי)
קטגוריה:כדורגלני סנט אטיין
קטגוריה:כדורגלני נבחרת צרפת
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:צרפתים שנולדו ב-1986
מועצת הטבק

מועצת הטבק הייתה מועצת ייצור שאיגדה את מגדלי הטבק בישראל. המועצה הוקמה בשנת 1961 על ידי שר החקלאות משה דיין ומוזגה לתוך מועצת הזיתים בשנת 1979.

מועצת הטבק הוקמה בשנת 1961 על פי החלטת שר החקלאות, משה דיין. במועצה היו חברים נציגי המגדלים, יצרני הסיגריות והממשלה. מכיוון שכ-90% ממגדלי הטבק היו ערבים ודרוזים, בראש המועצה הועמד דרוזי, עבדאללה ח'יר. המועצה עסקה בהסדרת הענף כדי להשיג מחירים יותר גבוהים למגדלים וחלוקת סובסידיות ממשלתיות בין המגדלים. המועצה ניסתה להביא לשימוש נרחב יותר של טבק ישראלי בתעשיית הסיגריות המקומית, אולם יצרני הסיגריות העדיפו טבק מזן מיובא והיקפי גידול הטבק בישראל ירדו מאוד. 

במשך שנים בקשה הממשלה להקטין את מספר מועצת הייצור, על ידי איחוד מועצת הטבק לתוך מועצת הזיתים. המיזוג יצא לפועל בסוף שנות ה-70.
 
==הערות שוליים==

קטגוריה:ארגונים חקלאיים בישראל
קטגוריה:טבק
קטגוריה:עישון בישראל
Magic (שיר של קולדפליי)

מג'יק (באנגלית: Magic, בתרגום חופשי: "קסם") הוא שיר שהוקלט על ידי להקת הרוק האלטרנטיבי קולדפליי כחלק מהאלבום השישי שלהם,Ghost Stories (בעברית: סיפורי רוחות) משנת 2014. השיר נכתב והופק על ידי חברי הלהקה, גאי ברימן, ג'ון באקלנד, ויל צ'מפיון וכריס מרטין, עם עזרה בהפקה מפול אפוורת', דניאל גרין וריק סימפסון.
השיר יצא כסינגל ראשי מ-Ghost Stories ב-3 במרץ 2014, על ידי חברת התקליטים פרלופון.

עם יציאתו נכנס השיר אל המקום העשירי במצעד הסינגלים הבריטי.<ref></ref>

==לחן==
לאורך רוב השיר, מנוגן קצב הכולל תופי אלקטרונים עמומים וריף בס. ככל שהשיר מתקדם, מכשיר נוסף מתווסף בכל פעם למנגינה עד שלבסוף מוחלף בקצב מחיאות כפיים ושוב לקצב של סינתיסייזר. לאחר הפזמון השני בשיר, פעימות אלה לבסוף מחוברות יחד בעוד שמרטין שר פלצט. לאחר מכן, הקצב דועך בהדרגה עד שהוא מוחלף במנגינה הפשוטה מתחילת השיר (ובריף הבס).

==הקלטה==
השיר הוקלט על ידי הלהקה במהלך ההקלטות לאלבום הסטודיו השישי שלהם ב-2013, באולפני ההקלטה שלהם The Bakery ו-The Beehive בצפון לונדון, אנגליה. שני האולפנים נבנו עבור הקלטת שני האלבומים הקודמים שלהם, Viva la Vida or Death and All His Friends מ-2008 ו-Mylo Xyloto מ-2011 (בהתאמה). ריף הבס של השיר (החלק הראשון בשיר) חובר על ידי גיא ברימן (בסיסט הלהקה) בזמן ההקלטות של הלהקה בפברואר 2013. לאחר מכן ביצעה הזמרת לורן אקילינה גרסת כיסוי לשיר בהופעתה ב-BBC Radio 1.

== קישורים חיצוניים ==
* 

==הערות שוליים==

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:וידאו קליפים בשחור-לבן
קטגוריה:וידאו קליפים שבוימו על ידי יונס אוקרלונד
קטגוריה:שירי פופ רוק
קטגוריה:שירי R&B עכשוויים
קטגוריה:שירי פלטינה בממלכה המאוחדת
קטגוריה:סינגלים בהוצאת פרלופון
בית ספר נעמת עין מאהל

בית ספר נעמת עין מאהל הוא תיכון טכנולוגי בעין מאהל, בבעלות נעמת ובפיקוח משרד החינוך, ובהנהלת פדילה אבו ליל. המפקח על בית הספר הוא עומר חגוג'.

בבית הספר נלמדות מגמות אמנויות העיצוב וניהול עסקי. בית הספר הוקם בשנת 1979 בכפר עילוט, ובשנת 1997 הועבר לעין מאהל. הוא מהווה מסגרת טכנולוגית חלופית למסגרת הרגילה.

תלמידי בית הספר מגיעים עם עבר של בעיות וקשיים פסיכולוגיים והתנהגותיים. לרבים מהתלמידים בבית הספר היסטוריה של הישגים לימודיים נמוכים ופערים לימודיים מצטברים לאורך שנים. הקשיים, בחלקם, נובעים עקב שייכות למעמד סוציו-אקונומי נמוך.

התלמידים מגיעים מהיישובים שבסביבה: עין מאהל, כפר כנא, טורעאן, ריינה, משהד, עילוט, כפר מצר, נין, סולם ויפיע.

נעמת עין מאהל
קטגוריה:תרבות ערבית בישראל
קטגוריה:עין מאהל
שרגא פייבל דנציגר

רבי שרגא פייבל דנציגר (נפטר כ"ב בתשרי תר"ט, 19 באוקטובר 1848) מגריצא, היה אדמו"ר ורב פולני, מנהיג חסידי וורקא לאחר פטירת רבי יצחק מוורקא. בנו היה רבי יחיאל דנציגר, אבי שושלת אלכסנדר.

==ביוגרפיה==
בנו של רבי צבי הירש מוורשה. אביו היה מתנגד. היה תלמידו של רבי יעקב מליסא, בעל ה"נתיבות המשפט" ו"חוות דעת" שחיבבו מאד ואף הפקיד בידו כתיבת וסידור חלק מספרו הגדול 'נתיבות המשפט'. בהשפעת גיסו רבי מאיר חיים, אחיינו של רבי לוי יצחק מברדיצ'ב, לימים נמשך לבו לתנועת החסידות, ונסע לחצרו של הרבי מלובלין והיה לאחד מגדולי בני היכלו. לאחר פטירת הרבי מלובלין בט' באב שנת תקע"ה, דבק ברבי שמחה בונים מפשיסחה. היה אחד מחמשת התלמידים שנשלחו על ידי רבי בונים לחתונה הגדולה באוסטילה לייצג את שיטת פשיסחה. רבו שלחו לחתונה זו על תקן "חסיד". 

לאחר פטירת רבי בונים, קיבל יחד עם רבי יצחק מוורקא את בנו רבי אברהם משה מפשיסחה לאדמו"ר, שנקטף בדמי ימיו תקופה קצרה לאחר הכתרתו, היה בראש חסידי ממלא מקומו רבי ישראל יצחק מווארקא. לאחר פטירת הרבי הרבי הזקן מווארקא באחרון של פסח שנת תר"ח, נקבצו ובאו המוני חסידיו, ובראשם בניו רבי יעקב דוד מאמשינוב ורבי מרדכי מנחם מנדל מווארקא לנסיעה אל רבי שרגא פייביל שכיהן אז כאב"ד מקובה, והכתירוהו לאדמו"ר. ברם הוא לא האריך ימים וכעבור מחצית השנה, שמיני עצרת שנת תר"ט הוא נפטר, והאדמו"רות עברה לבני רבי יצחק, רבי מנחם מנדל מוורקא ורבי יעקב דוד מאמשינוב.

במהלך השנים כיהן ברבנות מספר קהילת בפולין, שעפס, גריצא, גומבין ומקובה.

אחִיו היה שלמה זלמן דנציגר, אביו של שלום דנציגר. 

בניו היו רבי לוי יצחק, חתנו של רבי שמחה בונים מפשיסחה ורבי יחיאל דנציגר, אבי שושלת אלכסנדר, שכיהן לאחר רבי דב בעריש מביאלה, ממלא מקומו של רבי מנדל מוורקא. חתנו היה רבי ראובן יהודה (לייב) נויפלד, רבה של קהילת נובידבור מזובייצקי. 

הוציא שו"ת בהלכה, וכן נותר ממנו כתב יד מדברי תורתו על התורה. מעט מזעיר מדברי תורתו הובאו על ידי אדמו"רי בית וורקא ואלכסנדר, בפרט בספר ישמח ישראל של נכדו רבי ירחמיאל ישראל יצחק דנציגר.

==לקריאה נוספת==
* יצחק אלפסי, אנציקלופדיה לחסידות - אישים, כרך ג' בערכו.
* אברהם יצחק ברומברג, מגדולי החסידות חלק ד', על רבי שרגא פייבל דנציגר, רבי יחיאל דנציגר ורבי ירחמיאל ישראל יצחק דנציגר. תשי"ד.

==קישורים חיצוניים==
* 

קטגוריה:אדמו"רי בית וורקא
קטגוריה:רבנים פולנים
קטגוריה:חסידות אלכסנדר
קטגוריה:נפטרים ב-1848
אלישמע הסופר

אלישמע הסופר היה שר וסופר המלך יהויקים . 

אלישמע נזכר בספר ירמיה כשישב בלשכתו שבבית המלך יהויקים יחד עם שאר השרים והקשיב איתם לדברי מִכׇיְהוּ בן גמריהו בן שפן, אשר הודיע להם על דברי ברוך בן נריה, אשר קרא בבית המקדש את מגילת נבואות ירמיהו.

בהמשך התיאור המקראי באים השרים אל המלך יהויקים, ומשאירים את המגילה בלשכת אלישמע, אך המלך שולח את יהודי להביא את המגילה מהלשכה.

ייתכן שהוא זהה עם אלישמע בן יקמיה<ref>דברי הימים א ב 41</ref> אשר, לפי ירושלמי הוריות ג ה, היה סבו של ישמעאל בן נתניה, רוצחו של גדליהו בן אחיקם.
==ראו גם==
*יהודי (דמות מקראית)
==קישורים חיצוניים==
*[http://tora.us.fm/tnk1/kma/qjrim1/anjim_wmjpxot_byrmyhu.html אפשרויות לייחוסו של אלישמע] באתר התנ"ך
*[http://lib.cet.ac.il/pages/item.asp?item=14277 ברוך בן נריה הסופר : נתוח מספר פרקים ביוגרפיים בירמיהו - פרק ל"ו] חמ"י גבריהו
*[https://web.archive.org/web/20140527213734/http://www.vbm-torah.org/vtc/0033520.html "ואני כותב על הספר בדיו" או הפחד מפני הנשגב] דוד קמחי
*[http://mikranet.cet.ac.il/pages/printitem.asp?item=13494 השרים העיקריים בחצר המלך ותפקידיהם : הסופר . מאת יצחק אבישור ומיכאל הלצר.] אתר מקראנט.

==הערות שוליים==

קטגוריה:אישים בספר ירמיהו
קטגוריה:יהויקים
מבצע אישית לוחצת

מבצע אישית לוחצת היה מבצע צבאי של צה"ל שנערך בשכם בחודשים מאי-יולי 2004 על מנת להילחם בטרור הפלסטיני שהכה בישראל מאז פריצת האינתיפאדה השנייה.

== רקע ומטרות ==
את המבצע יזם מפקד אוגדת איו"ש, תא"ל גדי איזנקוט, כדי להשמיד תשתיות טרור ולפגוע בפעילי טרור בעיר שכם, באמצעות מאמץ צבאי מרוכז ולא באמצעות שהיית קבע של כוחות צבא בעיר. לצורך המבצע הוקצו גדוד חרוב, בפיקוד סא"ל נוחי מנדל, חטיבת הצנחנים, בפיקוד אל"ם יוסי בכר, שייטת 13 ויחידות נוספות.

==מהלך המבצע==
כוחות צה"ל פעלו במספר מוקדים בשכם ובהם הקסבה של העיר וכן מחנות הפליטים בלאטה, עסכר ישן, עסכר חדש ומחנה עין בית אל מא. הכוחות ביצעו מארבים בשטח הבנוי, מעצרים סיורים ופשיטות.

ב-29 במאי נהרג מפקד הפלוגה המסייעת בגדוד 101 של הצנחנים, רב-סרן , במהלך פעילות למעצר מחבלים מבוקשים שביצעה הפלוגה במחנה הפליטים באלטה. במהלך חודש יוני גדל היקף המבצע, לאחר שסוכל ניסיון פיגוע בירושלים, אשר תוכנן על ידי התנזים בשכם וזכה לסיוע מצד חזבאללה.

ב-27 ביוני הרגו כוחות מגדוד 101, בפיקוד סא"ל איציק בר, ומפלחה"ן צנחנים שבעה מחבלים שהסתתרו בבונקר בקסבה. בין ההרוגים היו שלושה בכירים בארגוני הטרור: נאיף אבו שרח, ראש גדודי חללי אל-אקצא בגזרת שכם, פאדי אל-בוהתי, ראש הזרוע הצבאית של הג'יהאד האיסלאמי בגזרת שכם, וכן ג'עפר אל-מסרי, ראש הזרוע הצבאית של חמאס בעיר.

ב-6 ביולי פעל כוח משייטת 13 במחנה הפליטים עין בית אל מא, במטרה לעצור את מפקד החזית העממית בשכם ימאן פרג' ואת אמג'ד מליטאת, סגנו בפיקוד. הכוח כיתר בניין שבו התבצרו המבוקשים אולם אלו פתחו באש. כוחות הפעילו מסוק קרב לסיוע. בקרב שהתפתח במקום נהרגו שני המחבלים וכן סרן , מפקד צוות בשייטת. חייל נוסף בכוח נפצע קשה. כן נהרגו שני אזרחים פלסטינים.

== תוצאות ==
במהלך המבצע נהרגו למעלה מ-20 מחבלים ונלכדו מעל 16 מבוקשים בכירים. 2 חיילי צה"ל נהרגו ומספר חיילים נפצעו. המבצע הוגדר מוצלח מאוד וארגוני הטרור בעיר הודו כי יכולתם המבצעית ספגה פגיעה אנושה.

== קישורים חיצוניים ==
* .
* .
* .
* .
* .
* .
* .

== הערות שוליים ==

אישית לוחצת
אישית לוחצת
קטגוריה:2004 בישראל
קטגוריה:שכם: היסטוריה
דורסנו (מחוז)

מחוז דורסנו (בספרדית: Departamento de Durazno) הוא מחוז במדינת אורוגוואי. בירתו היא העיר דורסנו. המחוז נמצא במרכז אורוגוואי, וגובל בצפון עם מחוז טאקוארמבו, במזרח עם מחוז סרו לארגו, בדרום-מזרח עם מחוז טריינטה אי טרס, בדרום עם מחוז פלורידה, בדרום-מערב עם מחוז פלורס ובצפון-מערב עם מחוז ריו נגרו.

==היסטוריה==
ב-1821, כשהאזור היה תחת שלטון פורטוגזי, הם ביקשו מבעל הברית שלהם פרוקטואוסו ריברה להקים כוח צבאי של פרשים ותותחנים עם בסיס בפאסו דל דורסנו, על גדות נהר ז'י (Yi). באוקטובר באותה שנה, במסלול הזה, הוקם היישוב סאן פדרו דל דורסנו (San Pedro del Durazno) על שם פדרו הראשון, קיסר ברזיל. זה היה השם הראשון של העיר הנקראת כיום "דורסנו". ב-1828 הוקם המחוז תחת השם "אנטרה ריוס ז'י אי נגרו" (Entre Ríos Yí y Negro, מילולית: בין הנהרות ז'י וריו נגרו) וב-1830 שמו של המחוז שונה לדורסנו. השם "דורסנו" (אפרסק) נובע מכך שבאזור שבו הוקמה העיר הנוכחית גדל עץ אפרסק בודד.

==שלטון מקומי ופוליטיקה==
ראש המחוז הנוכחי הוא בנחמין אירסאבל (Benjamín Irazábal), חבר המפלגה הלאומית האורוגוואית, אשר קיבל בבחירות האחרונות 56% מהקולות.

===רשות מבצעת===
העירייה היא הגוף המבצע של המחוז. ראש העיר (ראש המחוז) נבחר באופן ישיר עם ארבעה ממלאי מקום על פי הצורך, למשך חמש שנים, עם אופציה לקדנציה נוספת.

===רשות מחוקקת===
המועצה המקומית מתפקדת בתור הרשות המחוקקת, והיא מפקחת על השלטון המקומי. הנציגים נבחרו באופן יחסי לכמות הקולות שקיבלו בבחירות הכלליות לראש המחוז.

===עיריות===
* סרנדי דל ז'י
* ויז'ה דל קרמן

==גאוגרפיה==

טקוארמבו]]
המחוז שייך בשלמותו לאגן ההידרוגרפי של נהר ריו נגרו, אשר ביחד עם נהר ז'י (río Yí) שזורם אליו חוצים את המחוז. אל ריו נגרו נשפכים נחל סרנדי, נחל דה לאס קניאס, נחל בלנקיז'ו, נחל קרפינטריה ונחל קורדובס. אל נהר ז'י נשפכים הנחלים טומאס קואדרה, טחרה, מלבחר, אנטוניו אררה, ויז'סבואס וקבז'רו.

==תרבות==
===הפסטיבל הלאומי לפולקלור===
מ-1973 כל שנה, בשבועות הראשונים של פברואר, נערך בעיר דורסנו הפסטיבל הלאומי לפולקלור. מפברואר 2000 מתקיים הפסטיבל בפארק איספנידד (Hispanidad), הסמוך לעיר דורסנו. אמני פולקלור בולטים באורוגוואי השתתפו בפסטיבל, בהם אלפרדו סיטרוסה, דניאל ויגליאטי, לרבאנויס-קרר וחוסה קרבחל, וכמו כן אמנים ממדינות אחרות בדרום אמריקה, כמו אורסיו גוארני, לאון חייקו וויקטור ארדיה.

===פילסן רוק===
משנת 2003, כל שנה בחודש אוקטובר מתרחש בפארק איספנידד אירוע חברתי אזורי הנקרא "פילסן רוק". האירוע מתקיים במשך יומיים ומופיעות בו מגוון רחב של להקות רוק אורוגוואיות. לפסטיבל מגיעים צופים לא רק מאורוגוואי, אלא גם מארגנטינה, צ'ילה, פרגוואי ועוד.

משנת 2010 האירוע מתקיים בבירת אורוגוואי, מונטווידאו.

==תשתיות==
במחוז נמצא נמל התעופה הבינלאומי סנטה ברנרדינה המשמש את העיר דורסנו.

==דמוגרפיה==
להלן רשימה של יישובים במחוז עם למעלה מ-1,000 תושבים על פי מפקד האוכלוסין משנת 2011:

{| align="center" border="2" cellpadding="3"
|-
! עיר/כפר !! אוכלוסייה
|-
| דורסנו || 34,372
|-
| סרנדי דל ז'י || 7,176
|-
| ויז'ה דל קרמן || 2,692
|-
| לה פלומה || 1,443
|-
| סנטנריו || 1,136
|-
| סנטה ברנרדינה || 1,094
|-
| בלנקיז'ו || 1,084
|}

==קישורים חיצוניים==

* 

==הערות שוליים==

קטגוריה:אורוגוואי: מחוזות
מתייה ולבואנה

מתייה ולבואנה (בצרפתית: Mathieu Valbuena; נולד ב-28 בספטמבר 1984 בברוז', ז'ירונד), הוא כדורגלן צרפתי המשחק בעמדת הקשר ההתקפי באפולון לימסול.

==קריירה==
ולבואנה נולד בבלאנקפור (Blanquefort) שבאקיטן לאב ממוצא ספרדי ואם צרפתייה. הוא התחיל לשחק בקבוצה בעירו ובגיל שמונה עבר לשחק באקדמיה לנוער של בורדו. הוא שיחק שנתיים בקבוצת הנוער של הקבוצה אולם בתום קריירת הנוער שלו, בורדו לא הייתה מעוניינת בו, בקבוצת הבוגרים. לאחר שחרורו הוא לא מצא קבוצה מקצוענית ועבר לשחק בקבוצת לאנז'ון קאסטט מליגה CFA 2, הליגה החמישית בצרפת. לאחר עונה בקבוצה זו, הוא עבר לליבורן ששיחקה בליגה השלישית, שם התפתחו יכולותיו המקצועיות. בעונת 2006, יכולתו הטובה שהשפיעה לטובה על כל הקבוצה, גרמה לקבוצות מהליגות המקצועיות בצרפת לעקוב אחריו. בתום אותה עונה הוא עבר לקבוצת אולימפיק מרסיי תמורת 800,000 אירו וחתם שם על חוזה מקצועני ראשון בקריירה שלו. עונתו הראשונה במרסיי לא הייתה מוצלחת וכך גם מחצית עונתו השנייה. אולם בתחילת עונתו השלישית הוא כבש שער ניצחון היסטורי בשלב הבתים של ליגת האלופות במשחקה של מרסיי נגד ליברפול, סדרת משחקים טובים לאחר מכן הביאו אותו לעמדת שחקן מפתח במרסיי והוא נבחר לנבחרת העונה. ב-2 באוגוסט 2014 חתם ולבואנה לשלוש שנים בדינמו מוסקבה הרוסית, ששילמה תמורתו 7 מיליון אירו.

ב-11 באוגוסט 2015 חתם ולבואנה לשלוש שנים באולימפיק ליון עבור 5 מיליון יורו.

ב-12 ביוני 2017 חתם בפנרבחצ'ה הטורקית.

ב-28 במאי 2019 חתם באולימפיאקוס.

ב-23 ביולי 2023 חתם באפולון לימסול.

ב-2008 הוא זומן לראשונה לנבחרת הבוגרת של צרפת אולם משחקו הראשון התרחש רק ב-2010. הוא שיחק רק 21 דקות במונדיאל 2010 ועל אף שהוא היה בסגל של צרפת ליורו 2012 הוא לא שיחק ולו דקה אחת בכל הטורניר. בעקבות הכישלונות של צרפת במונדיאל 2010 ויורו 2012, התמנה דידייה דשאן למאמן הנבחרת והוא החל לשתף יותר את ולבואנה.

==תארים==
מרסיי
* אליפות צרפת (1): 
** סגנית אלופה (4): , , , 
* הסופר קאפ הצרפתי (2): , 
* גביע הליגה הצרפתית (3): , , 

;אולימפיאקוס
* אליפות יוון (3): 2020, 2021, 2022
* הגביע היווני: 2020
תארים אישיים
* גביע UNFP לשער היפה ביותר: 2008
* חבר בנבחרת העונה של UNFP: 2008, 2013
* מבשל השערים המצטיין בליגת העל הצרפתית: 2013
* השחקן המצטיין בליגה השלישית: 2006

== לקריאה נוספת ==
* אוטוביוגרפיה: מתייה ולבואנה,Mon Parcours du combattant, הוצאת du Rocher, ינואר 2012 

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני דינמו מוסקבה
קטגוריה:כדורגלני אולימפיק ליון
קטגוריה:כדורגלני פנרבחצ'ה
קטגוריה:כדורגלני אולימפיאקוס
קטגוריה:כדורגלני אפולון לימסול
קטגוריה:כדורגלני נבחרת צרפת
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:צרפתים ממוצא ספרדי
קטגוריה:ספורטאים זרים ברוסיה
קטגוריה:ספורטאים צרפתים בטורקיה
קטגוריה:ספורטאים צרפתים ביוון
קטגוריה:ספורטאים צרפתים בקפריסין
קטגוריה:צרפתים שנולדו ב-1984
האריס ספארוביץ'

האריס ספארוביץ (בבוסנית: Haris Seferović; נולד ב-22 בפברואר 1992) הוא כדורגלן שווייצרי המשחק באל-וואסל ובנבחרת שווייץ.

==קריירת מועדונים==
ספארוביץ' נולד למשפחה ממוצא בוסני. החל את הקריירה שלו במחלקת הנוער של סורסה עיר נעוריו אליה הצטרף בגיל 7. בקיץ 2004 עבר ללוצרן, ולאחר שלוש שנים עבר לגראסהופרס ציריך. ב-26 באפריל 2009 ערך את הופעת הבכורה שלו בליגה נגד נשאטל גזמאקס.

ב-29 בינואר 2010 חתם בפיורנטינה. ב-4 באוגוסט 2011, ספארוביץ' הושאל לנשאטל גזמאקס. ב-27 בינואר 2012, ספארוביץ' הושאל ללצ'ה.

בקיץ ספארוביץ' חתם בריאל סוסיאדד ל-4 שנים. הוא ערך את הופעת הבכורה שלו בליגה ב-17 באוגוסט 2013, בו גם הבקיע את שער הבכורה שלו במדי סוסיאדד. ספארוביץ' היה שותף לעלייה של סוסיאדד לשלב הבתים של ליגת האלופות.

ב-1 באוגוסט 2014 חתם באיינטרכט פרנקפורט הגרמנית ל-3 שנים. ב-23 במאי 2016 התמודדה איינטרכט פרנקפורט במבחני ההישרדות בבונדסליגה מול נירנברג. לאחר שהמשחק הראשון בפרנקפורט נגמר בתוצאה 1-1, תוצאת 0-0 בגומלין הייתה מורידה את פרנקפורט לבונדסליגה השנייה. ספארוביץ' הבקיע במשחק זה את שער הניצחון לפרנקפורט בדקה ה-66, והקבוצה נשארה בבונדסליגה לעונה נוספת.

ב-2 ביוני 2017 חתם ספארוביץ' בבנפיקה ליסבון לחמש שנים.

==קריירה בינלאומית==
בצעירותו, שיחק ספארוביץ' במדי נבחרת הנוער של שווייץ. בשנת זכה עם הנבחרת בגביע העולם בכדורגל עד גיל 17, כאשר הבקיע את שער הניצחון בגמר נגד וסיים כמלך השערים עם 6 שערים ביחד עם עוד 3 שחקנים. ספארוביץ' היה יכול להתחרט ולשחק עבור משום שנולד להורים בוסנים, אך בחר להמשיך ולשחק בנבחרת שווייץ. ב-8 ביוני 2013 הבקיע את שער הבכורה שלו בניצחון 0–1 נגד במסגרת מוקדמות מונדיאל 2014. ספארוביץ' עלה עם הנבחרת לטורניר הגמר וזומן לסגל הנבחרת. במשחק נגד בשלב הבתים שולב ספארוביץ' כמחליף והבקיע שער בדקה ה-93 בניצחון נבחרתו 1–2.

נכלל בסגל נבחרת שווייץ לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני לוצרן
קטגוריה:כדורגלני גראסהופרס ציריך
קטגוריה:כדורגלני פיורנטינה
קטגוריה:כדורגלני לצ'ה
קטגוריה:כדורגלני נשאטל גזמאקס
קטגוריה:כדורגלני נובארה
קטגוריה:כדורגלני ריאל סוסיאדד
קטגוריה:כדורגלני איינטרכט פרנקפורט
קטגוריה:כדורגלני בנפיקה ליסבון
קטגוריה:כדורגלני גלאטסראיי
קטגוריה:כדורגלני סלטה ויגו
קטגוריה:כדורגלני אל-וואסל
קטגוריה:כדורגלני נבחרת שווייץ
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים זרים באיטליה
קטגוריה:ספורטאים זרים בטורקיה
קטגוריה:ספורטאים בוסנים בספרד
קטגוריה:ספורטאים שווייצרים בספרד
קטגוריה:ספורטאים בוסנים בגרמניה
קטגוריה:ספורטאים שווייצרים בגרמניה
קטגוריה:ספורטאים זרים בפורטוגל
קטגוריה:ספורטאים זרים באיחוד האמירויות הערביות
קטגוריה:שווייצרים שנולדו ב-1992
קטגוריה:בוסנים שנולדו ב-1992
נמל התעופה הבין-לאומי ריו דה ז'ניירו-גאליאו

נמל התעופה הבין-לאומי ריו דה ז'ניירו-גאליאו אנטוניו קרלוס ז'ובים (בפורטוגזית: Aeroporto Internacional do Rio de Janeiro-Galeão Antonio Carlos Jobim), הידוע בשמו המקורי נמל התעופה הבין-לאומי גאליאו, הוא נמל התעופה הראשי של מטרופולין ריו דה ז'ניירו שבברזיל. בשנת 1999 נקרא הנמל על שם המוזיקאי הברזילאי, אנטוניו קרלוס ז'ובים, שנמל התעופה מוזכר בשירו "Samba do avião".

שטח הנמל הוא הגדול ביותר בברזיל. בשנת 2013, דורג השדה במקום השני במדינה על פי תנועת הנוסעים, ורביעי בנפח המטענים העוברים בו.

הנמל משמש גם כבסיס טיסה של חיל האוויר הברזילאי.

== תולדות הנמל ==
ב-10 במאי 1923 נפתח בית ספר לטיסה של חיל האוויר הברזילאי סמוך לחוף גאליאו שבאי גוברנדור. בשנת 1941, הפך בית הספר לבסיס טיסה של החיל, המסלול הורחב, ונבנו טרמינל ומחסנים.

ב-22 באוגוסט 1942 הכריזה ברזיל מלחמה על מדינות הציר, ובעלות הברית החלו להשתמש בשדה התעופה לפעולות צבאיות הקשורות למלחמה.

לאחר מלחמת העולם השנייה, גבר העומס בנמל התעופה סנטוס-דומונט שבעיר, וטיסות בינלאומיות הופנו לבסיס חיל האוויר גאליאו. ב-1 בפברואר 1952 נפתח טרמינל הנוסעים החדש שהוקם מול בסיס הטיסה, מעברו השני של המסלול. טרמינל זה היה בשימוש אזרחי עד לשנת 1977, ומשמש כיום את טיסות הנוסעים של חיל האוויר. טרמינל המטענים הוקם בסמוך, ורחבת החניה של מטוסי המטענים נמצא סמוך לו.

בשנת 1972 הועבר הזיכיון להפעלת הנמל לידי הסוכנות הממשלתית Infraero, שתפקידה ניהול שדות התעופה בברזיל.

בין שנת 1976 ל-1982, ביצעה חברת התעופה אייר פראנס טיסות מנמל התעופה שארל דה גול לגאליאו דרך דקר בירת סנגל באמצעות מטוס הדגל שלה, הקונקורד.

ב-20 בינואר 1977 נחנך בית נתיבות חדש, הידוע כיום כטרמינל 1.

ב-1985 נפתח בנמל התעופה הבינלאומי סאו פאולו-גוארוליוס מסלול ארוך, שאפשר למטוסים כבדים להמריא ולנחות בו. פתיחת המסלול בסאו פאולו גרמה לחברות תעופה זרות ומקומיות לעבור אליו, וכתוצאה מכך חווה גאליאו ירידה חדה במספר הנוסעים העוברים בו. ממשלת מדינת ריו דה ז'ניירו עשתה מאמצים להשיב לגאליאו את הבכורה, ומשנת 2004 החל מספר הנוסעים העוברים בנמל לעלות.

בשנת 1991 שופץ טרמינל 1, במסגרת ההכנות לפסגת כדור הארץ שהתקיימה בשנת 1992 הקיבולת השנתית הוגדלה ל-7.5 מיליון, וכן נפתח טרמינל 2 החדש ביולי 1992.

על מנת לזרז את שיפוץ והרחבת הנמלים, אושרה בשנת 2011 תוכנית למכירת מספר שדות תעופה במדינה לחברות פרטיות. בנובמבר 2013, אישרה ממשלת ברזיל את החכרת הנמל לחברה משותפת השייכת לקונצרן הברזילאי Odebrecht (60%) ולחברה הסינגפורית צ'נגי איירפורט גרופ (40%), משנת 2014 ועד לשנת 2039, תמורת 19 מיליארד ריאל ברזילאי.

באוגוסט 2009 הודיעה Infraero, כי הקציבה לשיפוץ הנמל לקראת מונדיאל 2014 ואולימפיאדת 2016, סכום של 819 מיליון ריאל ברזילאי. במסגרת השיפוצים, חודש טרמינל 1 בעלות של 314.9 מיליון ריאל, חודש טרמינל 2 בעלות 284.0 מיליון ריאל, ונבנתה רחבת חניה נוספת בעלות של 220 מיליון ריאל.

יעדים בינלאומיים, 2013

== ראו גם ==
* טיסה 447 של אייר פראנס

== קישורים חיצוניים ==

* 
 מדיה וקבצים בנושא [http://www.airliners.net/search/photo.search?placesearch=Rio%20de%20Janeiro%20-%20Galeao%20International%20%28Antonio%20Carlos%20Jobim%29%20%28GIG%20%2F%20SBGL%29&distinct_entry=true נמל התעופה הבינלאומי ריו דה ז'ניירו-גאליאו] באתר Airliners.net

== הערות שוליים ==

קטגוריה:ברזיל: שדות תעופה
קטגוריה:ריו דה ז'ניירו: מבנים
קטגוריה:ריו דה ז'ניירו: תחבורה
קטגוריה:אמריקה הדרומית: שדות תעופה על שם אישים
דאן דה ז'אמאן

דאן דה ז'אמאן (Dent de Jaman) הוא הר ברכס האלפים הברניים המתנשא לגובה של 1,875 מטר מעל פני הים, וממוקם בקנטון וו בשווייץ.

ההר משקיף על העיר מונטרה ואגם ז'נבה וממוקם וצפונית להר רושה דה נה.

==קישורים חיצוניים==

*[http://www.hikr.org/dir/Dent_de_Jaman_6980/ דאן דה ז'אמאן באתר Hikr]

הערים [[מונטרה ווה ואגם ז'נבה מפסגת דאן דה ז'אמאן|ימין]]

קטגוריה:האלפים הברניים
קטגוריה:וו (קנטון): הרים
קטגוריה:מונטרה
פירוק QR

פירוק QR הוא פירוק באלגברה ליניארית ובאנליזה נומרית של מטריצה A למכפלה <math>A=QR </math> כאשר המטריצה Q היא מטריצה אורתוגונלית ו-R היא מטריצה משולשית עליונה.
ניתן לשים לב שהמטריצה Q מהווה בסיס למרחב הנפרש על ידי העמודות של A. בנוסף מכיוון ש-R מטריצה משולשית, k העמודות הראשונות של Q מהוות בסיס למרחב הנפרש על ידי k העמודות הראשונות של A. פירוק QR הוא מקרה פרטי של פירוק איווסווה<sup></sup>.

== הגדרה פורמלית ==
עבור מטריצה A מלבנית מרוכבת <math> A \in M_{ m \times n}(\mathbb{C}) </math> כאשר m ≥ n, קיימת מטריצה אוניטרית Q בגודל <math> m \times m </math> ומטריצה משולשית עליונה R בגודל <math> m \times n </math> (m-n השורות האחרונות הן שורות אפסים) כך ש <math>A=QR </math> .

== חישוב הפירוק ==
אחת הדרכים לקבל פירוק QR היא בתהליך גרם-שמידט, חיסרון של שיטה זו הוא חוסר היציבות הנומרי של תהליך גרם-שמידט. בשביל לפתור את בעיית היציבות, ניתן להשתמש בתהליך גרם-שמידט המשופר או בשיקופי Householder.

==לקריאה נוספת==
* Golub, Gene H.; Van Loan, Charles F. (2013), Matrix Computations (4th ed.), Johns Hopkins, .

==קישורים חיצוניים==
* 

קטגוריה:אלגברה ליניארית
קטגוריה:פירוק מטריצות
בירגהורן

בירגהורן (Birghorn) הוא הר ברכס האלפים הברניים המתנשא לגובה של 3,243 מטר וממוקם בגבול הקנטונים ואלה וברן בשווייץ.

ההר שוכן ברצועת ההרים המחברת בין מעבר לוצ'ן (Lotschen Pass) והר הצ'ינגלהורן (Tschingelhorn), בין הר הפטרסגראט והר סאקהורן, ומפריד בין עמק גסטרנטאל (Gasterntal) ברמת ברן ובין עמק לוצ'נטאל (Lotschental) בקנטון ואלה.

==קישורים חיצוניים==

* [http://www.hikr.org/dir/Birghorn_416/ בירגהורן באתר Hikr]

קטגוריה:האלפים הברניים
קטגוריה:ואלה: הרים
קטגוריה:ברן (קנטון): הרים
קטגוריה:הרמה הברנית: הרים
דולדנהורן

דולדנהורן (Doldenhorn) הוא הר ברכס האלפים הברניים המתנשא לגובה של 3,638 מטר, וממוקם בקנטון ברן בשווייץ.

ההר ממוקם באזור רמת ברן מערבית להר הבלימליזאלפהורן וצופה על העיירה קנדסטג (Kandersteg).

בצדו הצפוני של ההר שוכן אגם אושינן (Lake Oeschinen).

==היסטוריית טיפוס==
הראשונים לטפס על ההר ב-30 ביוני 1862 היו יוהאן בישוף (Johann Bischoff), קספר בלטר (Kaspar Blatter), כריסטיאן לאונר (Christian Lauener), גילגיאן רייכן (Gilgian Reichen), אברהם רוט (Abraham Roth), ואדמונד פון פלנברג (Edmund von Fellenberg).

==קישורים חיצוניים==

* [http://www.hikr.org/dir/Doldenhorn_1408/ דולדנהורן באתר Hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
פאולהורן

פאולהורן (Faulhorn) הוא הר ברכס האלפים הברניים המתנשא לגובה של 2,681 מטר, וממוקם בקנטון ברן בשווייץ.

ההר ממוקם בין אגם ברינץ (Lake Brienz) והעיירה גרינדלוולד, ובין שטחה המוניציפלי של העיירה איסלטוולד (Iseltwald) ושטחה המוניציפלי של גרינדלוולד כאשר פסגתו מהווה את הגבול שבין העיירות.

בשנת 1830 הוקם על פסגת ההר מלון ברגהוטל.

==קישורים חיצוניים==

* [http://www.hikr.org/dir/Faulhorn_1600/ פאולהורן באתר Hikr]
* [http://www.berghotel-faulhorn.ch/index_eng.html אתר מלון ברגהוטל]

==הערות שוליים==

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
ביטנהורן

ביטנהורן (Bietenhorn) הוא הר ברכס האלפים הברניים המתנשא לגובה של 2,756 מטר, וממוקם בקנטון ברן בשווייץ.

ההר ממוקם באזור רמת ברן מצד צפון לעיירה מורן (Mürren), ובצידו הצפון מזרחי של הר השילטהורן (Schilthorn), ליד נקודת החיבור שבין עמק סוסטאל (Soustal) והעמק המרכזי של לאוטהברונן.

==קישורים חיצוניים==

* [http://www.hikr.org/dir/Bietenhorn_397/ ביטנהורן באתר Hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
קליין פישרהורן

קליין פישרהורן (Klein Fiescherhorn) היא הפסגה הנמוכה בהר הפישרהורן ברכס האלפים הברניים המתנשאת לגובה 3,895 מטר, מזרחית לפסגת גרוס פישרהורן, בגבול הקנטונים ואלה וברן בשווייץ.

הר הפישרהורן הוא בעל 3 פסגות כאשר הגבוהה שבהם היא הגרוס פישרהורן המתנשאת לגובה של 4,049 מטר, האמצעית היא ההינטר פישרהורן המתנשאת לגובה 4,025 מטר (הינטר משמעותו אחורי), ואילו הנמוכה היא הקליין פישרהורן. הפסגות גרוס פישרהורן וקליין פישרהורן ממוקמות ממש על קו הגבול שבין הקנטונים ואלה וברן ואילו ההינטר פישרהורן נמצאת כולה בקנטון ואלה.
==קישורים חיצוניים==

* [http://www.hikr.org/dir/Ochs_Kleines_Fiescherhorn_3650/ קליין פישרהורן באתר Hikr]

קטגוריה:האלפים הברניים
קטגוריה:ואלה: הרים
קטגוריה:ברן (קנטון): הרים
דאן דה מורסל

דאן דה מוֹרְסל (Dent de Morcles) הוא הר ברכס האלפים הברניים, המתנשא לגובה של 2,969 מטר. ההר ממוקם בגבול הקנטונים וו וואלה בשווייץ.

==גאוגרפיה==
דאן דה מורסל הוא ההר הדרום־מערבי ביותר ברכס המרכזי של האלפים הברניים. ההר צופה על עמק הרון בין הערים מרטיני וסנט מוריץ.

בהמשך הרכס למזרח נמצא הר דאן פאבר ואחריו ההרים פטי מוברן וגראן מוברן. בצדו הצפוני של ההר שוכן קרחון דה מרטינה (Glacier des Martinets) ובצדו הדרומי שוכן אגם דה פולי (Lac de Fully).

למרגלות ההר בעמק הרון שוכנות העיירות אוויונה (Evionnaz) וקולונז' (Collonges).

בצד צפון־מערב, להר פסגה נוספת נמוכה מעט (2,929 מטר) שיש המכנים אותה פטיט דאן דה מורסל (Petite Dent de Morcles) – השן הקטנה, ואת הפסגה הגבוהה יותר – גראנד דאן דה מורסל (Grande Dent de Morcles) – השן הגדולה.

==קישורים חיצוניים==

* [http://www.summitpost.org/morcles-dent-de/153049 דאן דה מורסל באתר Summitpost]

קטגוריה:האלפים הברניים
קטגוריה:וו (קנטון): הרים
קטגוריה:ואלה: הרים
ברנדלמהורן

ברנדלמהורן (Brandlammhorn) הוא הר ברכס האלפים הברניים המתנשא לגובה של 3,108 מטר, וממוקם בקנטון ברן בשווייץ.

מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.

==גאוגרפיה==
ההר הוא חלק משרשרת ההרים המזרחית לבכליסטוק (Bächlistock) המפרידה בין קרחון בכליטל (Bächlital) לעמק אונטראר (Unteraar valley), וממוקם בין ההרים בכליסטוק (ממערב) וברונברג ממזרח.

למרגלות ההר שוכנים קרחון אונטראר (Unteraar Glacier) ואגם גרימזל (Lake Grimsel).

==קישורים חיצוניים==

*[http://www.hikr.org/dir/Brandlammhorn_553/ ברנדלמהורן באתר Hikr]

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ברן (קנטון): הרים
קטגוריה:הרמה הברנית: הרים
הרמן פיסטר

הרמן פיסטר (בגרמנית: Hermann Pister; 21 בפברואר 1885 ליבק – 28 בספטמבר 1948 לנדסברג) היה קצין אס אס בדרגת "אוברפיהרר" ומפקד מחנה ההשמדה בוכנוואלד מיום 21 בינואר 1942 עד אפריל 1945.

פיסטר היה בנה של מזכירה פיננסית בליבק. הוא הצטרף לצי הקיסרי הגרמני בשנת 1916 ושירת בו עד סוף מלחמת העולם הראשונה. בשנת 1918 החל להתמחות במכונאות רכב והתקדם לתפקיד מוכר מכוניות ומנהל. 

הוא הצטרף לשורות המפלגה הנאצית (חבר מספר 918,391) ולאס אס (חבר מספר 29,892), והוצב באגף הרכב של האס אס בשנת 1932. בשנת 1937 מונה לשרת באגף הרכב של היינריך הימלר.

לפיסטר ניתן הפיקוד על מחנה הריכוז הינצרט שבו שירת מיום 9 באוקטובר 1939 עד 21 בדצמבר 1941. ב-21 בינואר החליף את קארל אוטו קוך בתפקיד מפקד מחנה בוכנוואלד. 

האסירים במחנה נצטוו להתפנות ממנו בתחילת אפריל 1945 על מנת למנוע מהם קבלת סיוע מבעלות הברית. האסירים חולקו לקבוצות, ופיסטר הורה לקבוצה הראשונה להתפנות ברגל מהמחנה ב-7 באפריל לעבר מחנה דכאו. קבוצה זו הוצעדה לצדי מסילת רכבת והוכנסה לקרונות מסע של רכבת. רכבת זו נודעה בהמשך כ"רכבת המוות". הרכבת הגיעה ליעדה, מחנה דכאו, רק ב-27 באפריל, לאחר שרוב נוסעיה מתו מרעב וממחלות. ישנן עדויות על כך שהרכבת הופגזה. אס אס אוברשטורמפיהרר הנס מרבאך היה אחראי על המשך הפינוי מבוכנוואלד לדכאו ועל הרכבת.

פיסטר נעצר על ידי האמריקאים ב-1945 והועמד למשפט בפני בית דין צבאי, יחד עם שלושים נאשמים אחרים, במסגרת משפטי דכאו. הם הואשמו בהפרת חוקי מלחמה שנידונו באמנות האג משנת 1907 ובאמנת ז'נבה משנת 1929 שעסקו בזכויותיהם של שבוי מלחמה. כלומר, הם הואשמו בפשעי מלחמה נגד אוכלוסייה אזרחית ושבויי מלחמה. המשפט החל ב-11 באפריל 1947. פיסטר נמצא אשם ונידון לגזר דין מוות בתלייה. הוא מת בכלא לנדסברג מהתקף לב חריף ב-28 בספטמבר 1948.

==קישורים חיצוניים==

* 

קטגוריה:פושעי מלחמה נאצים
קטגוריה:סגל מחנה דכאו
קטגוריה:סגל מחנה בוכנוואלד
קטגוריה:גרמנים שנולדו ב-1885
קטגוריה:גרמנים שנפטרו ב-1948
קטגוריה:נאצים שנפטרו במעצר
רמי סקליטר

רמי סקליטר (נולד ב-2 במרץ 1958) הוא תת-אלוף במילואים בצה"ל, אשר פיקד על חטיבה 646, חטיבת צנחנים במילואים.

== ביוגרפיה ==
בשנת 1976 התגייס לצה"ל במסגרת גרעין הנח"ל, והתנדב לצנחנים לגדוד הנח"ל המוצנח. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס היה מדריך בבה"ד 1 ואחר מכן חזר לגדוד הנח"ל המוצנח ושימש במספר תפקידי פיקוד. במילואים שימש סקליטר בתפקידי פיקוד שונים ובהם מפקד גדוד 420 ומפקד חטיבה 646, חטיבת צנחנים מילואים. בהמשך היה חונך לאימוני חטיבות ומשרת במילואים כרמ"ט באוגדה 252.

בעל תואר ראשון בביוכימיה מאוניברסיטת בן-גוריון בנגב, תואר דוקטור בביולוגיה ממכון ויצמן למדע ואת הפוסט דוקטורט עשה באוניברסיטת סטנפורד. בעבר כסמנכ"ל תפעול בחברת הביו-טכנולוגיה QBI. כיום מנכ"ל חברת סלקיור נוירוסיינס המפתחת תרופות מבוססות תאי גזע עובריים.

==קישורים חיצוניים==
* שחר הלווינג, [https://web.archive.org/web/20140222230516/http://mazi.idf.il/3838-5088-he/IGF.aspx מילואימניקים חסרי מנוח], ביטאון ביבשה, גיליון 4, דצמבר 2007, באתר זרוע היבשה.

== הערות שוליים ==

קטגוריה:מפקדי חטיבה 646
קטגוריה:מפקדי חטיבה במילואים
קטגוריה:תתי-אלופים בצה"ל
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור ממכון ויצמן למדע
קטגוריה:סמנכ"לי תפעול ישראלים
קטגוריה:ישראלים שנולדו ב-1958
יוהאן פון וורת

יוהאן גרף פון וורת (בגרמנית: Johann Graf von Werth 1591-1652) היה גנרל קתולי בצבא האימפריה הרומית הקדושה התפרסם בכך שבניגוד לשאר הקצינים הבכירים בצבא שהגיעו מן האצולה היה וורת בן איכרים פשוט שכלל לא ידע קרוא וכתוב.

וורת נולד ב-1591 להורים איכרים פשוטים. תאריך לידתו המדויק אינו ידוע. 
לאחר מותו של אביו השכיר עצמו וורת כמשרת בבתי אצילים.

ב-1610 התגייס לצבא הספרדי והפך לשכיר חרב בצבאו של המרקיז הגנואי אמברוסיו ספינולה עם פתיחת מלחמת שלושים השנים התגייס לצבא הליגה הקתולית אומץ ליבו בקרבות שונים מול המורדים הבוהמים קידמו אותו לדרגת קפטן.

השתתף בקרב ההר הלבן ולאחר מכן בכמה קרבות מול הדנים והשוודים. אולם תרומתו החשובה להתפתחות קרב נורדלינגן (1634) גרמה לקיסר פרדיננד השני, קיסר האימפריה הרומית הקדושה לתת לו את התואר ברון. לאחר שהצטרפו הצרפתים למלחמה ניצח אותם וורת בכמה קרבות שבאחד מהם פילח כדור את לחיו ונותר תקוע בגרונו. באחד הקרבות נפל בשבי ונכלא בפריז בהוראתו האישית של הקרדינל רישלייה כעבור ארבע שנים שוחרר יחד עם פרנץ פון מרסי שנפל בשבי בפרייבורג. כשחזר לגרמניה נטל שוב את הפיקוד על כמה גדודים וניצח בכמה קרבות את הצרפתים והשוודים.

הוא מת באוסטריה ב-12 בספטמבר 1652.

==קישורים חיצוניים==

קטגוריה:מלחמת שלושים השנים
קטגוריה:אנשי צבא האימפריה הרומית הקדושה
קטגוריה:גנרלים ספרדים
קטגוריה:ילידי 1591
קטגוריה:נפטרים ב-1652
יואיצ'י נישימורה

יואיצ'י נישימורה (ביפנית: 西村雄一; נולד ב-17 באפריל 1972) הוא שופט כדורגל יפני המשמש כשופט בינלאומי של פיפ"א. ב-2012 זכה בתואר "שופט השנה באסיה". בין המשחקים הבולטים אותם ניהל נישימורה נמנים המשחק בין ברזיל ובין הולנד ברבע הגמר במונדיאל 2010 (1:2 להולנד), משחק הגמר של אליפות העולם לקבוצות כדורגל 2010 בין אינטר מילאנו ובין מזמבה מהרפובליקה הדמוקרטית של קונגו (0:3 לאינטר מילאנו) ומשחק הפתיחה במונדיאל 2014 בין הנבחרת המארחת, ברזיל לבין קרואטיה (1:3 לברזיל).

==תחילת הקריירה==
נולד בטוקיו וגילה עניין בכדורגל מבית הספר היסודי. למד בתיכון שברובע שינג'וקו ובקולג' להנדסת אלקטרוניקה
(גם הוא בשינג'וקו) אותו סיים ב-1994. הוא שימש תחילה כשופט במשחקי חובבים ולאחר מכן החל לשפוט בליגה היפנית. ב-2004 הפך לשופט בינלאומי. את הופעת הבכורה שלו כשופט בינלאומי ערך באוקטובר 2004 במשחק של נבחרת איחוד האמירויות מול תאילנד. הטורניר הבינלאומי הראשון בו שפט היה ב-2007 בגביע אסיה לאומות ומייד אחר כך שפט בגביע העולם בכדורגל עד גיל 17 בקוריאה הדרומית שם אף שפט את משחק הגמר בין ניגריה וספרד.

==טורנירים בולטים בהם שפט==
* גביע אסיה בכדורגל 2007 (3 משחקים)
* גביע העולם בכדורגל עד גיל 17 2007 (5 משחקים כולל משחק הגמר)
* גביע AFC 2007 (2 משחקים כולל משחק הגמר הראשון)
* גביע אפריקה לאומות 2008 בו היה השופט האסיאתי היחידי בטורניר. (3 משחקים)
* גביע העולם בכדורגל עד גיל 20 2009 (4 משחקים)
* מונדיאל 2010 שפט בשלושה משחקים: אורוגוואי - צרפת (0:0, הרחקה ראשונה בטורניר, האורוגוואי ניקולאס לודיירו), ספרד - הונדורס (0:2 לספרד) וברבע הגמר: ברזיל - הולנד (1:2 להולנד, הרחיק את הברזילאי פליפה מלו). שימש כשופט רביעי במשחק הגמר.
* אליפות העולם לקבוצות כדורגל 2010 שפט במשחק הגמר בין אינטר מילאנו ובין מזמבה מהרפובליקה הדמוקרטית של קונגו.
* גביע אסיה לאומות 2011 (3 משחקים)
* גביע הקונפדרציות 2013
* מונדיאל 2014

==קישורים חיצוניים==

* [http://www.fifa.com/worldcup/organisation/referees/referee=206961/index.html יואיצ'י נישימורה באתר פיפ"א]
* [http://worldreferee.com/site/copy.php?linkID=650&linkType=referee&contextType=stats יואיצ'י נישימורה באתר WorldReferee]
* 

==הערות שוליים==

קטגוריה:שופטי כדורגל יפנים
קטגוריה:יפנים שנולדו ב-1972
Odyssey: The Definitive Collection (אלבום)

Odyssey: The Definitive Collection (בתרגום חופשי: "אודיסאה: האוסף האחרון") הוא אלבום מוזיקה אלקטרונית מאת האמן היווני ואנגליס. האלבום יצא בשנת 2003, מתוך 18 הרצועות שבאלבום, שתי רצועות לא פורסמו בעבר על ידי האמן. "Main Theme from 'Cavafy" והשיר "Celtic Dawn"

==רשימת שירים==

{|class="wikitable"
!align="right"|מס'
!שם הרצועה
!אורך
!מאלבום
!שנה
!הערות
|-
|align="right"|1
|"Pulstar"
|5:24
|Albedo 0.39
|align="center"|1976
|
|-
|align="right"|2
|"Hymn"
|2:43
|Opéra Sauvage
|align="center"|1979
|originally titled "Hymne"
|-
|align="right"|3
|"כתוביות מפסקול הסרט 'מרכבות האש'"
|3:31
|Chariots of Fire
|align="center"|1981
|
|-
|align="right"|4
|"הנעימה המרכזית מתוך הסרט 'היעלמות'"
|3:57
|Themes
|align="center"|1989
|
|-
|align="right"|5
|"נעימת ה"אהבה" מתוך הסרט 'בלייד ראנר'"
|4:54
|Themes
|align="center"|1989
|
|-
|align="right"|6
|"כתוביות הסיום מתוך הסרט 'בלייד ראנר'"
|4:10
|Themes
|align="center"|1989
|
|-
|align="right"|7
|"The Tao of Love"
|2:19
|China
|align="center"|1979
|
|-
|align="right"|8
|"נעימת הנושא מתוך הסרט 'אנטארקטיקה'"
|3:52
|Antarctica
|align="center"|1983
|
|-
|align="right"|9
|"נעימה ראשית מתוך הסרט 'קוואפיס'"
|2:49
|
|align="center"|
|previously unreleased
|-
|align="right"|10
|"כתוביות הפתיחה מתוך הסרט 'המרד על הבאונטי'"
|3:52
|Themes
|align="center"|1989
|
|-
|align="right"|11
|"Conquest of Paradise"
|6:08
|1492: Conquest of Paradise
|align="center"|1992
|
|-
|align="right"|12
|"La Petite Fille De La Mer"
|5:54
|L'Apocalypse des Animaux
|align="center"|1973
|
|-
|align="right"|13
|"L'Enfant"
|4:57
|Opéra Sauvage
|align="center"|1979
|
|-
|align="right" rowspan="2"|14
|"Alpha"
|5:13
|Albedo 0.39
|1976
|on the US/UK version
|-
|"Anthem - FIFA World Cup 2002"
|2:58
|
|align="center"|2002
|לא נמצא בגרסה שהוצאה בארצות הברית/אירופה, בעבר שוחרר רק כסינגל
|-
|align="right"|15
|"Celtic Dawn"
|4:06
|
|align="center"|
|previously unreleased
|-
|align="right"|16
|"Movement 1 from 'Mythodea'"
|5:23
|Mythodea: Music for the NASA Mission: 2001 Mars Odyssey
|align="center"|2001
|
|-
|align="right"|17
|"I'll Find My Way Home"
|4:30
|The Friends of Mr Cairo
|align="center"|1981
|רצועת בונוס, מבוצעת על ידי הצמד ג'ון וואנגליס
|-
|align="right"|18
|"State of Independence"
|4:59
|The Friends of Mr Cairo
|align="center"|1981
|רצועת בונוס, מבוצעת על ידי הצמד ג'ון וואנגליס
|-
|}
==קישורים חיצוניים==

קטגוריה:אלבומי ואנגליס
יפה נוף (הוצאה לאור)

יפה נוף היא הוצאה לאור ורשת חנויות ספרים, ההוצאה מיועדת לספרות חרדית ופונה בעיקר לקהל יעד חרדי, החל משנת ה'תשע"ג 2013 ההוצאה היא הגדולה במגזר החרדי, לאחר שרכשה את הוצאת פלדהיים הוותיקה.

יפה נוף הוקמה על ידי משפחת פוזן, היא קיימת למעלה מעשור, ובתחילת דרכה עסקה בעיקר בהפצת ספריו של הרב שמשון דוד פינקוס. לאחר שרשת הוצאת פלדהיים נקלעה לקשיים, רכשה בה'תשע"ג 2013 יפה נוף את הוצאת פלדהיים עם רשת החנויות שלה בכ-17 מיליוני שקלים, והפכה להוצאה החרדית הגדולה ביותר עם רשת החנויות הגדולה ביותר. המתחרה שלה היא הוצאת אור החיים המחזיקה אף היא בחנויות ספרים רבות.

נכון לתשע"ח – 2017, לרשת כעשרים וארבעה סניפים בערים עם אוכלוסייה חרדית בישראל, וכמה נוספים בחוץ לארץ.

יפה נוף היא המוציאה לאור של ספרי הרבנים אריה שכטר, שלמה לוונשטיין חלק מספרי הרב יצחק זילברשטיין ועוד.

פעילות ההוצאה כוללת גם הוצאה לאור של ספרי ילדים המותאמים למגזר החרדי, רבים מהם הם ספרי קומיקס, ביניהם הסדרות: קומיקסבא, סדרת ספרי קומיקס על האמוראים, אליהו הנביא ועוד.

== ספרי ההוצאה == 

===ספרי יסוד===
ההוצאה מדפיסה ספרי יסד בספרות הקודש, בהם מקראות גדולות יפה עיניים על תורה, ה' חלקים עם פירוש המלבי"ם. חמשה חומשי תורה עם ביאור תורה תמימה מהדורת פאר המקרא. מקראות גדולות יפה עיניים על נ"ך, י"א חלקים עם פירוש המלבי"ם. חמשה חומשי תורה מהדורת פאר המקרא ה' חלקים בגודל רגיל ובמהדורת כיס, ומהדורת חמשה חומשי תורה בכרך אחד לשימוש בבתי כנסת בקריאת התורה. ששה סדרי משנה מהדורת פאר המקרא במהדורה רגילה ומהדורת כיס. משנה ברורה בעל הישראל מאיר הכהן מראדין בעל ה"חפץ חיים" בגדלים שונים (גדול, בינוני ומהדורת כיס עם כריכה רכה). שיטה מקובצת על תלמוד בבלי ו' כרכים.

=== קומיסבא ===
חנות יפה נוף בצומת בר-אילן

ספרי קומיקס הכוללים משלים במגוון נושאים, ביניהם: חמישה חומשי תורה, מועדי השנה, שבת, פרקי אבות, ענייני מוסר שונים (כגון: הנשמה, העולם הזה, התשובה ועוד). בתוך הסדרה ישנם מספר תתי סדרות בהם יש משלים מגודלי ישראל מסוימים, כגון הבן איש חי, מאורי החסידות (גדולי ישראל החסידיים) ומרביצי התורה (גדולי ישראל הליטאיים).

=== ומתוק האור ===

סדרת ספרי דרוש ממגיד המישרים הרב שלמה לווינשטיין (בעריכת הרב יעקב ישראל פוזן) הספרים מכילים משלים, סיפורים, הנהגות ופנינים אודות גדולי הדור. הסדרה היא במגוון נושאים ביניהם: חמישה חומשי תורה, מועדי השנה, שבת, אישים תנ"כים, גדולי ישראל, שמיטה, ברית מילה ונישואין.

=== אריה שאג ===
סדרת ספרים של הרב אריה שכטר (בעריכת הרב יעקב ישראל פוזן) על המועדים וחמישה חומשי תורה.

=== סדרת הקומיקס התורני ===
את סדרת הקומיקס התורני, כתב הסופר מרדכי חלמיש וצייר הצייר דוד ביכמן. סידרה זו אשר הופקה בהשקעה מיוחדת על ידי יפה נוף, כוללת תשעה ספרים שכולם היו לרבי מכר: אלישמע ואפרים יוצאים ממצרים (הגדה של פסח), אלישמע ואפרים במדבר סיני, אלישמע ואפרים במעמד הר סיני, אלחנן וחיים עולים לירושלים (הקרבת ביכורים), אלחנן וחיים שמחים בירושלים (אירועי חג הסוכות בבית המקדש), דוד בן ישי, דוד מלך ישראל, מיכה והורקנוס נלחמים באנטיוכוס (חנוכה), ילדי שושן מנצחים את המן (פורים).

==קישורים חיצוניים==
* 

קטגוריה:הוצאות ספרים בישראל: ארון הספרים היהודי
קטגוריה:הוצאות ספרים יהודיות
קטגוריה:חנויות ספרים בישראל
פרדי גוארין

פרדי אלחנדרו גוארין ואסקס (בספרדית: Fredy Alejandro Guarín Vásquez; נולד ב-30 ביוני 1986) הוא כדורגלן קולומביאני המשחק בעמדת הקשר בקבוצת מיונאריוס ובנבחרת קולומביה.

==קריירה==
=== קריירת מועדונים ===
בשנת 2005, כאשר שיחק באנביגאדו הקולומביאנית ובנבחרת קולומביה עד גיל 20, הושאל לבוקה ג'וניורס מהליגה הארגנטינאית הבכירה. שם, במשך שישה חודשים, שיחק בקבוצת הנוער של המועדון וערך שתי הופעות בקבוצה הבוגרת. לאחר מכן בחר שלא לחתום על חוזה קבוע עם בוקה ג'וניורס והושאל לסנט אטיין מצרפת. משחקו הראשון בליגה הצרפתית היה ב-14 באוקטובר 2006 נגד אולימפיק ליון. באפריל 2007 חתם על חוזה לארבע שנים בסנט אטיין.

ב-10 ביולי 2008 חתם גוארין בפורטו מליגת העל הפורטוגזית, שם שיחק בעיקר כמחליף. ב-16 במאי 2010 זכה עם פורטו בגביע הפורטוגזי כאשר כבש שער בניצחון 1-2 על שאבס במשחק הגמר. בעונת 2010/2011 היה שחקן קישור חשוב בפורטו, כאשר שיחק מעל ל-40 משחקים וכבש עשרה שערים, כולל חמישה שערים בליגה האירופית. באותה עונה זכה גוארין עם פורטו בליגה האירופית, לאחר ניצחון 1-0 במשחק הגמר על ספורטינג בראגה.

ב-31 בינואר 2012 הצטרף גוארין לאינטר מילאנו מהליגה האיטלקית בהשאלה עבור 1.5 מיליון אירו. במאי 2012 השלימה אינטר את רכישתו של גוארין עבור 11 מיליון אירו. בעונת בליגה האירופית כבש צמד בניצחון על קלוז' שהעלה את אינטר לשמינית הגמר. ב-25 במרץ 2014 חתם גוארין על הארכת חוזהו באינטר עד שנת 2017.

ב-27 בינואר 2016 חתם גוארין בשאנגחאי שנחווה הסינית. ב-26 בספטמבר 2019 חתם בקבוצה הברזילאית ואסקו דה גאמה.

===נבחרת קולומביה===
גוארין רשם את הופעת הבכורה שלו בנבחרת קולומביה ב-24 במאי 2006, במשחק ידידות נגד נבחרת אקוודור. חמש שנים מאוחר יותר, ב-26 במרץ 2011, גם כבש נגד נבחרת אקוודור את שער הבכורה שלו בנבחרת.

גוארין ייצג את נבחרתו במשחקי קופה אמריקה 2011 בו נבחר להיות בנבחרת המצטיינת של הטורניר, נכלל בסגל הנבחרת למונדיאל 2014, אך נופה ממנו בקופה אמריקה 2015 עקב פציעה.

==תארים==
;פורטו
*אליפות פורטוגל (3): 2008/2009, 2010/2011, 2011/2012
*הגביע הפורטוגזי (3): 2008/2009, 2009/2010, 2010/2011
*הסופר קאפ הפורטוגזי (3): 2009, 2010, 2011
*הליגה האירופית: 
;שאנגחאי שנחווה
*הגביע הסיני: 2017
;אישיים
*הנבחרת המצטיינת בקופה אמריקה: 2011

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אנביגאדו
קטגוריה:כדורגלני בוקה ג'וניורס
קטגוריה:כדורגלני סנט אטיין
קטגוריה:כדורגלני פורטו
קטגוריה:כדורגלני אינטר מילאנו
קטגוריה:כדורגלני שאנגחאי שנחווה
קטגוריה:כדורגלני נבחרת קולומביה
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:קולומביאנים שנולדו ב-1986